Naţionala U17 a României a remizat, sâmbătă, scor 0-0, cu echipa similară a Bulgariei, în grupa 2 a Turului de Elită Under 17, ultima rundă înaintea Campionatului European.
BULGARIA U17: 1. Kehayov – 4. Argirov, 21 (2. Yordanov, 66). Dimitrov, 3. Tsanev, 15. B. Petrov (Cpt.) – 20. Bozhkov (8. M. Petrov, 66), 5. Polendakov, 10. Boychev – 11. Kaymakanov, 9. Gigov, 7. Gaote (18. E. Naydenov, 75);
Rezerve: 12. Penev –, 6. Salim,, 14. M. Naydenov, 16. Todorov, 17. Ivanov, 19. Dimitrov;
Selecţioner: Todor Simov.
ROMÂNIA U17: 1. Ungureanu – 2. Gaşpar, 16. Racu, 5. Dumitra, 3. Techereş – 18. Burlacu, 20. Tomşa, 10. Toma (Cpt.) – 7. Popa (9. Doicaru, 90), 14. Iordan (19. Somandru, 66), 11. Stoian (17. Pîrvu, 79);
Rezerve: 12. Radu – 4. Laszlo, 6. Ioniţă, 8. Petculescu, 13. Ilaş, 15. Cotor;
Selecţioner: Nicolae Roşca.
Partidele din grupă se dispută în perioada 20-26 martie, la Mogoşoaia, Buftea şi Chiajna.
Pentru tricolorii U17, care au pierdut primul meci, 1-2 cu Țara Galilor, urmează confruntarea cu Suedia, în 26 martie.
În clasament, conduce Suedia, cu 6 puncte, urmată de Țara Galilor (3), România și Bulgaria, ambele cu doar un punct.
În aceste condiții, doar o minune ar putea face ca România să prindă locul doi, având nevoie de o victorie cu Suedia, coroborată cu un eșec al galezilor contra Bulgariei.
Se califică la EURO câştigătoarele celor opt grupe plus 7 din cele 8 ocupante ale locurilor secunde, cu cele mai bune rezultate în faţa echipelor de pe locurile 1 şi 3.
Campionatul European U17 din acest an se va disputa în Cipru, în perioada 20 mai – 5 iunie.